Title: 36 FDV - Brannmodul BSM-24.pdf.pdf
Gangtidsovervåking MicroBrann BSM er utstyrt med en gangtidsovervåking for å sikre korrekt funksjon over tid. Ved å overvåke tiden spjeldmotoren bruker på åpning og lukking av spjeldet, vil man få feilalarm på et tidlig tidspunkt dersom spjeldet bruker lenger enn den innstilte tiden. Slitasje, mekanisk skade eller andre faktorer kan påvirke spjeldets gangtid. Standardverdien for motorens gangtid er 90 sekunder. Dette kan endres fra sentralen, eller via Modbus og BACnet, fra 0 – 360 sekunder.Smart monteringsbrakett Kommunikasjonsmodulen festes enkelt på en brakett, som monteres direkte på, eller i nærheten av spjeldet. Braketten kan forhåndsmonteres slik at alle systeminnstillinger kan gjøres på modulene før de ”sneppes” på plass når systemet er klart. En praktisk løsning både før, under og etter installasjon.